CELEX: 32014R1233
Language: hr
Date: 2014-11-18 00:00:00
Title: Provedbena uredba Komisije (EU) br. 1233/2014 оd 18. studenoga 2014. o izmjeni Uredbe (EZ) br. 2597/2001 o otvaranju i predviđanju upravljanja carinskim kvotama Zajednice za određena vina podrijetlom iz Republike Hrvatske i bivše jugoslavenske republike Makedonije

19.11.2014   
               
               
                  HR
               
               
                  Službeni list Europske unije
               
               
                  L 332/11
               
            
         PROVEDBENA UREDBA KOMISIJE (EU) br. 1233/2014
         оd 18. studenoga 2014.
         o izmjeni Uredbe (EZ) br. 2597/2001 o otvaranju i predviđanju upravljanja carinskim kvotama Zajednice za određena vina podrijetlom iz Republike Hrvatske i bivše jugoslavenske republike Makedonije
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezine članke 184. i 187.,
         uzimajući u obzir Uredbu Vijeća (EZ) br. 153/2002 od 21. siječnja 2002. o određenim postupcima za primjenu Sporazuma o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane, kao i za primjenu Privremenog sporazuma između Europske zajednice i bivše jugoslavenske republike Makedonije (2), a posebno njezin članak 7.,
         budući da:
         
                     (1)
                  
                  
                     Sporazum o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane, („SSP”) potpisan je u Luxembourgu 9. travnja 2001., a stupio je na snagu 1. travnja 2004.
                  
               
                     (2)
                  
                  
                     Protokol uz Sporazum o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane, kako bi se uzelo u obzir pristupanje Republike Hrvatske Europskoj uniji (3) („Protokol”) potpisan je 18. srpnja 2014. Njegovo potpisivanje u ime Europske unije i njezinih država članica odobreno je Odlukom Vijeća 2014/665/EU (4). Do završetka postupaka za odobrenje Protokola od strane Vijeća u ime Europske zajednice za atomsku energiju Protokol se primjenjuje privremeno, s učinkom od 1. srpnja 2013.
                  
               
                     (3)
                  
                  
                     Člankom 5. Protokola i njegovim Prilogom VII. omogućuju se izmjene postojeće carinske kvote za vina u posudama obujma većeg od 2 litre podrijetlom iz bivše jugoslavenske republike Makedonije s učinkom od 1. srpnja 2013.
                  
               
                     (4)
                  
                  
                     U skladu s člankom 10. Protokola količine novih carinskih kvota i povećanja količine postojećih carinskih kvota za godinu 2013. izračunavaju se razmjerno osnovnim godišnjim količinama navedenima u Protokolu, uzimajući u obzir dio razdoblja koji je protekao prije 1. srpnja 2013.
                  
               
                     (5)
                  
                  
                     Raspodjelu povećanja količine carinske kvote od 40 500 hl od 1. srpnja 2013. za vina u posudama obujma većeg od 2 litre trebalo bi provesti tako da se osigura jednako postupanje prema subjektima koji su u 2013. uvozili vina podrijetlom iz bivše jugoslavenske republike Makedonije iz odgovarajućih tarifnih stavki.
                  
               
                     (6)
                  
                  
                     Radi provedbe carinskih kvota za vino utvrđenih Protokolom, potrebno je prilagoditi Uredbu Komisije (EZ) br. 2597/2001 (5).
                  
               
                     (7)
                  
                  
                     Osim toga, nakon pristupanja Hrvatske Europskoj uniji, upućivanja na tarifne kvote za vina podrijetlom iz te države članice, u skladu s Uredbom (EZ) br. 2597/2001, trebalo bi izbrisati.
                  
               
                     (8)
                  
                  
                     Uredbu (EZ) br. 2597/2001 trebalo bi stoga na odgovarajući način izmijeniti.
                  
               
                     (9)
                  
                  
                     Budući da se Protokol primjenjuje od 1. srpnja 2013., ova se Uredba treba primjenjivati od istog datuma i stupiti na snagu na dan objave.
                  
               
                     (10)
                  
                  
                     Mjere predviđene u ovoj Uredbi u skladu su s mišljenjem Odbora za zajedničku organizaciju poljoprivrednih tržišta,
                  
               DONIJELA JE OVU UREDBU:
         
            Članak 1.
            Uredba (EZ) br. 2597/2001 izmjenjuje se kako slijedi:
            
                        1.
                     
                     
                        Naziv se zamjenjuje sljedećim:
                        
                           „Uredba Komisije (EZ) br. 2597/2001 od 28. prosinca 2001. o otvaranju i predviđanju upravljanja carinskim kvotama Zajednice za vina podrijetlom iz bivše jugoslavenske republike Makedonije”
                        .
                  
                        2.
                     
                     
                        Članak 1. zamjenjuje se sljedećim:
                        
                           „Članak 1.
                           
                              1.   Kada se vina podrijetlom iz bivše jugoslavenske republike Makedonije navedena u Prilogu puštaju u slobodan promet u Uniji, ostvaruju korist od izuzeća od carina, u granicama godišnjih carinskih kvota Unije navedenih u tom Prilogu, u skladu s ovom Uredbom.
                           
                           
                              2.   Ako bivša jugoslavenska republika Makedonija za dotične proizvode plaća izvozne subvencije, suspendira se izuzeće od carina u okviru carinskih kvota predviđenih Dodatnim protokolom sklopljenim Odlukom 2001/916/EZ (‚Dodatni protokol o vinu’).”
                           
                        
                     
                  
                        3.
                     
                     
                        Članak 3. zamjenjuje se sljedećim:
                        
                           „Članak 3.
                           Neovisno o uvjetima utvrđenima u točki 5.(a) Priloga I. Dodatnom protokolu o vinu, uvoz vina u okviru carinskih kvota Unije iz članka 1. stavka 1. ove Uredbe podliježe odredbama primjenjivog protokola u pogledu definicije pojma ‚proizvodi s podrijetlom’ i načina administrativne suradnje u okviru Sporazuma o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane.”
                        
                     
                  
                        4.
                     
                     
                        Članak 5. briše se.
                     
                  
                        5.
                     
                     
                        Prilog se zamjenjuje tekstom iz Priloga ovoj Uredbi.
                     
                  
         
            Članak 2.
            Ova Uredba stupa na snagu na dan objave u Službenom listu Europske unije.
            Primjenjuje se od 1. srpnja 2013.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 18. studenoga 2014.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 347, 20.12.2013., str. 671.
         
         
            (2)  SL L 25, 29.1.2002., str. 16.
         
         
            (3)  SL L 276, 18.9.2014., str. 3.
         
         
            (4)  Odluka Vijeća 2014/665/EU od 18. veljače 2014. o potpisivanju, u ime Europske unije i njezinih država članica, i privremenoj primjeni Protokola uz Sporazum o stabilizaciji i pridruživanju između Europskih zajednica i njihovih država članica, s jedne strane, i bivše jugoslavenske republike Makedonije, s druge strane, kako bi se uzelo u obzir pristupanje Republike Hrvatske Europskoj uniji (SL L 276, 18.9.2014., str. 1.).
         
            (5)  Uredba Komisije (EZ) br. 2597/2001 od 28. prosinca 2001. o otvaranju i predviđanju upravljanja carinskim kvotama Zajednice za određena vina podrijetlom iz Republike Hrvatske i bivše jugoslavenske republike Makedonije (SL L 345, 29.12.2001., str. 35.).
      
      
         
            PRILOG
            
               
                  
                     „PRILOG
                     Carinske kvote za vina podrijetlom iz bivše jugoslavenske republike Makedonije uvezena u Uniju
                     
                                 Redni broj
                              
                              
                                 Oznaka KN (1)
                                 
                              
                              
                                 TARIC proširenje
                              
                              
                                 Opis
                              
                              
                                 Količina kvote za 2013. (hl)
                              
                              
                                 Količina kvote za 2014. i sljedeće godine (hl) (3)
                                 
                              
                              
                                 Carinska stopa u okviru kvote
                              
                           
                                 09.1558
                              
                              
                                 2204 10 93 
                              
                              
                                  
                              
                              
                                 Kvalitetno pjenušavo vino, osim Champagne ili Asti spumante; ostala vina od svježeg grožđa, u posudama obujma 2 litre ili manjeg
                              
                              
                                 85 000 
                              
                              
                                 91 000  (4)
                                 
                              
                              
                                 Izuzeće
                              
                           
                                 2204 10 94 
                              
                              
                                  
                              
                           
                                 2204 10 96 
                              
                              
                                  
                              
                           
                                 2204 10 98 
                              
                              
                                  
                              
                           
                                 2204 21 06 
                              
                              
                                  
                              
                           
                                 2204 21 07 
                              
                              
                                  
                              
                           
                                 2204 21 08 
                              
                              
                                  
                              
                           
                                 2204 21 09 
                              
                              
                                  
                              
                           
                                 ex 2204 21 93 
                              
                              
                                 19, 29, 31, 41 i 51:
                              
                           
                                 ex 2204 21 94 
                              
                              
                                 19, 29, 31, 41 i 51:
                              
                           
                                 2204 21 95 
                              
                              
                                  
                              
                           
                                 ex 2204 21 96 
                              
                              
                                 11, 21, 31, 41 i 51:
                              
                           
                                 2204 21 97 
                              
                              
                                  
                              
                           
                                 ex 2204 21 98 
                              
                              
                                 11, 21, 31, 41 i 51:
                              
                           
                                 09.1559
                              
                              
                                 2204 29 10 
                              
                              
                                  
                              
                              
                                 Ostala vina od svježeg grožđa, u posudama obujma većeg od 2 litre
                              
                              
                                 354 500  (2)
                                 
                              
                              
                                 389 000  (5)
                                 
                              
                              
                                 Izuzeće
                              
                           
                                 2204 29 93 
                              
                              
                                  
                              
                           
                                 ex 2204 29 94 
                              
                              
                                 11, 21, 31, 41 i 51:
                              
                           
                                 2204 29 95 
                              
                              
                                  
                              
                           
                                 ex 2204 29 96 
                              
                              
                                 11, 21, 31, 41 i 51:
                              
                           
                                 2204 29 97 
                              
                              
                                  
                              
                           
                                 ex 2204 29 98 
                              
                              
                                 11, 21, 31, 41 i 51:
                              
                           
               
            
            
               (1)  Neovisno o pravilima tumačenja kombinirane nomenklature, tekst opisa proizvoda smatra se okvirnom vrijednošću jer je primjena povlaštenih režima u kontekstu ovog Priloga utvrđena oznakama KN. Kada oznake KN sadržavaju dodatak 'ex', preferencijalni režim treba se odrediti zajedničkom primjenom oznake KN i odgovarajućeg naziva.
            
               (2)  Povećanje količine carinske kvote od 40 500 hl za 2013. godinu, koje se izračunava razmjerno osnovnoj količini uzimajući u obzir dio razdoblja koji je protekao prije 1. srpnja 2013., dijeli se od 1. srpnja 2013. među subjektima koji su u 2013. uvozili vina podrijetlom iz bivše jugoslavenske republike Makedonije iz tih tarifnih stavki prema redoslijedu podnošenja zahtjeva, uz uvjet da je zahtjev podnesen.
            
               (3)  Savjetovanje na zahtjev jedne od ugovornih strana može se održati radi prilagodbe kvota premještanjem količina iznad 6 000 hl iz kvote koja se primjenjuje na stavke ex 2204 29 (redni broj 09.1559) u kvotu koja se primjenjuje na stavke ex 2204 10 i ex 2204 21 (redni broj 09.1558).
            
               (4)  Od 1. siječnja 2015. ova količina kvote povećava se za 6 000 hl godišnje.
            
               (5)  Od 1. siječnja 2015. ova količina kvote povećava se za 6 000 hl godišnje.”